শিমুল সালাহ্উদ্দিন: আপনি সংস্কৃতি মন্ত্রী। আমাদের দেশে বলা হয় সবচেয়ে অবহেলিত মানুষরা হলো শিল্পী-সাহিত্যিক-কবি এবং সাংস্কৃতিক কর্মী। আমরা এটা দেখি, আমরা নিউজ করি, অমুক অভিনেত্রী বস্তিতে থাকতেছে বা এই রকম কায়ক্লেশে দিনযাপন করছে। যখন এই সংবাদগুলো আসে, তখন কিন্তু আজকের দিনে যে ছেলেটা বা মেয়েটা বড় হচ্ছে, সে কখনো চিন্তা করবে না আমি একজন সংস্কৃতি কর্মী হব। বা আমি একজন অভিনেতা হব। বা আমি একজন শিল্পী হব। শিল্পীদের রিকোগনেশন তো বাড়ানো উচিত।